
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-06-19 Nr. 280-P-20
Vilnius

Posėdis įvyko 2013 m. birželio 19 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S. Jovaiša, G. Kirkilas, I. Šiaulienė, D. Teišerskytė, P. Žeimys.
Kitų dalyvių sąrašas pridedamas.
DARBOTVARKĖ:

1. Valstybinės audito ataskaitos „Valstybės tarnautojų pažymėjimų panaudojimas elektroninėje erdvėje“ priemonių plano įgyvendinimo ir pristatymo, kaip atsižvelgta į 2011 m. kovo mėn. 23 d. komiteto posėdyje pateiktas rekomendacijas, aptarimas.
1. SVARSTYTA: Valstybinės audito ataskaitos „Valstybės tarnautojų pažymėjimų panaudojimas elektroninėje erdvėje“ priemonių plano įgyvendinimo ir pristatymo, kaip atsižvelgta į 2011 m. kovo mėn. 23 d. komiteto posėdyje pateiktas rekomendacijas, aptarimas.
Kalbėjo: M. Bastys, A. Juocevičius, E. Kazakevičius, V. Krasauskas, I. Šiaulienė, S. Jovaiša, D. Teišerskytė, I. Jurkšuvienė, V. Ramanavičius, R. Jančiauskas, K.Andrijauskas.
NUSPRĘSTA: 
1.Išklausyta pateikta informacija.

2. Siūlyti Lietuvos Respublikos Vyriausybei:

2.1. Paspartinti teisės aktų rengimą ir priėmimą, kad visi valstybės institucijose dirbantys asmenys (prokuratūra, teismai, statutiniai, dirbantys pagal darbo sutartys ir pan.) turėtų pažymėjimus su elektroniniu lustu, kuriame būtų įrašomi elektroniniai sertifikatai.

2.2. Parengti elektroninių sertifikatų panaudojimo elektroninėje erdvėje (e. parašo formavimo įranga, el. dokumentas pasirašymas ir t.t.) mokymo kursą kartu su vaizdine-metodine medžiaga ir nuolat vykdyti tarnautojų mokymus. 

2.3. Tobulinti sertifikatų, įrašomų į valstybės tarnautojų pažymėjimus, atnaujinimo sistemą ir procedūras taip, kad tai būtų atliekama mažiausiomis lėšų ir laiko sąnaudomis. 

2.4. Spręsti teisinius/techninius valstybės tarnautojų pažymėjimų panaudojimo klausimus, atsižvelgiant į STORK projekto rezultatus ir reglamento projekto „Dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje“ gaires.

2.5. Racionaliai tobulinti valstybės elektroninio dokumento formatą įvertinant valstybės, o ne žinybinius poreikius ir atsižvelgiant į naudos ir sąnaudų santykį.

2.6. Priminti valstybės ir savivaldybių institucijoms, įstaigoms ir įmonėms kuo skubiau pradėti keistis rašytiniams dokumentams prilyginamais elektroniniais dokumentais per turimas elektroninių dokumentų valdymo sistemas, o tokių neturint – naudotis bendrai teikiama elektroninių dokumentų rengimo, tvarkymo ir saugojimo paslauga tam, kad nuo 2014 m. sausio 1 d. visose valstybės ir savivaldybių institucijose, įstaigose ir įmonėse, įtrauktose į Lietuvos vyriausiojo archyvaro 2011 m. gruodžio 20 d. įsakymu Nr. V-153 patvirtintą sąrašą, būtų keičiamasi tik elektroniniais dokumentais.
Pritarta bendru sutarimu.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

